PROIECT DE HOTĂRÂRE
pentru a se lua act de suspendarea târgului săptămânal de duminica, în data de 30.08.2020


Consiliul local al comunei Rucăr, județul Argeș, întrunit astăzi 27.08.2020, în ședință extraordinară;
Văzând referatul de aprobare al inițiatorului de proiect, dl Dulamă Ionel, înregistrat sub numărul 6087, din data de 25.08.2020;
Având în vedere raportul de specialitate, întocmit de către Șeful S.V.S.U. Rucăr, în registrat sub numărul 6086, din data de 25.08.2020;
Ținând seama de avizul Comisiei de specialitate a Consiliului Local al comunei Rucăr;
[bookmark: _Hlk46388495]În baza Legii nr. 136/2020 privind instituirea unor măsuri în domeniul sănătății publice  în situații de risc epidemiologic și biologic;
Luând în considerare Hotărârea nr. 30 din data de 17.08.2020 a Comitetului Județean pentru Situații de Urgență Argeș, prin care se dispune suspendarea evenimentelor publice de tip tîrg, în toate localitățile din județul Argeș pe o perioadă de 14 zile, începând cu data de 18.08.2020;
În conformitate cu prevederile art. 129, alin.(1), alin.(2), litera ”d„, alin. (7), litera ”h” din O.U.G. nr. 57/2019 privind Codul Administrativ, cu modificările și completările ulterioare; 
În temeiul art. 139, alin.(1) din O.U.G. nr. 57/2019 privind Codul Administrativ, cu modificările și completările ulterioare


                                             H O T Ă R Ă Ș T E


[bookmark: _Hlk46388549]Art.1. Se ia act de Hotărârea nr. 30/17.08.2020 a Comitetului Județean pentru Situații de Urgență Argeș și în consecință se suspendă evenimentul public de târg săptămânal de duminica în comuna Rucăr, județul Argeș, în data de 30.08.2020.
Art.2.Cu ducerea la îndeplinire a prezentei hotărâri se însărcinează primarul comunei Rucăr, prin S.V.S.U. Rucăr.
Art.3.Prezenta hotărâre va fi adusă la cunoștintă publică prin afișare la sediul Primăriei Rucăr și va fi comunicata Instituției Prefectului Județului Argeș și Primarului comunei Rucăr.


 PREȘEDINTE ȘEDINȚĂ                                     CONTRASEMNEAZĂ
   CONSILIER LOCAL                                  SECRETAR GENERAL U.A.T.
          Pătran Gheorghe Aurelian                                            Vorovenci Ion



Nr. 58 din 27.08.2020
Hotărârea a fost adoptată online  cu un număr de 14 voturi pentru, din cei 14 consilieri care au răspuns afirmativ și 14 consilieri în funcție
